|  |
| --- |
| ÅRSKALENDER 2020/2021Åsen Barnehage     ***TELEFON ; 940 31 785***  ***Visjon for Åsen barnehage:***  *«omsorg, trygghet, trivsel «.*  [Aasen.barnehage@trollnet.no](mailto:Aasen.barnehage@trollnet.no)            **SAMISK KULTUR I BARNEHAGEN.**  Barnehagen skal jobbe med et prosjekt om samisk kultur gjennom barnehageåret.  Og formålet med prosjektet er at barna skal få kjennskap til den samiske kulturen, tradisjonskunnskap og hverdagsliv. Vi ønsker gjennom aktiviteter og formidling å styrke samisk identitet for både samisktalende barn og de med samiske røtter. Oppleve å erfare at det samiske er en del av Finnmarkskulturen.  **Mål:**  - Bidra til at barna blir kjent med mangfoldet i egen og andres kultur.  - Utvikle respekt og fellesskapsfølelse for hele det samiske mangfoldet.  - Vi vil styrke samisk identitet for både de samisktalende barna og med samiske røtter  - Skape gode holdninger til mangfoldet i barnehagen og nærmiljøet.  **Metode:**  Det samiske årshjul er utgangspunkt i vår planlegging og oppbygging av års kalender 2020/21.  Høstsommer; høsting av naturen, naturforandring, rypejakt, helleristning (august/september).  Høst: reinslakting, mat/partering, rein(hva kan den brukes til), lasso (oktober/november).  Høstvinter: naturen i endring, mørketid, sagn/eventyr (november/desember).  Vinter: snarefangst, samefolkets dag, mat, kofte, joik (desember/januar/februar).  Vårvinter: påske, isfiske, lavvo (februar/mars).  Vår: kalving/lam, bondegård, naturvern (mai/juni).  Aktivitetene blir lagt opp etter alder, modning og forutsetninger. Noe felles, noe i grupper. Opplevelser ut av barnehagen. Mange aktiviteter vil være gjennomgående og vil være en del av hverdagen gjennom året.  **HØSTSOMMER**  **AUGUST Oppstart nytt barnehageår 10 august.**  **Planleggingsdager 10-11 august.**  **Månedens innhold.**  Oppstart av nytt barnehageår og tilvenningsperiode både for barn og voksne.  Dagsrytmen er i fokus, og vi vektlegger å bygge opp gode rutiner i hverdagssituasjonene slik at det oppleves forutsigbart og trygt for alle.  Leken har en sentral plass i tilvenningen, og er viktig i arbeidet med å bli kjent og bygge gode relasjoner og samspillsituasjoner mellom barna.  Skape gode samspillsituasjoner som gir grobunn for relasjonsbygging. Knytte nye og gamle vennskapsbånd.    **Mål for august:**  Bli kjent og trygg på hverandre og rutinene i hverdagen.  Barna skal oppleve glede og trivsel sammen med andre barn i hverdagsaktiviteter, lek og læring.  Barn – voksen relasjoner er viktig der voksne møter barna med tillit og respekt. Og relasjoner som er preget av lydhørhet, innlevelse og samspill.  **HØSTSOMMER**  **SEPTEMBER Bli kjent middag 16. sept.**  **Foreldremøte 22 sept.**  **Overnatting for dompaper uke 39**  **Månedens innhold:**  Høst er tema denne måneden. Vi vektlegger opplevelser og undring, og prioriterer turer i små og større grupper. Gjør oss kjent med høsten og de forandringer som skjer i naturen, og undring rundt begrepet høst.  Innhøsting er sentral. Vi drar på bærturer, potetopptaking, plukker sennagress.  Rypejakta er en sentral del av innhøsting i Altakulturen. Dompapene har opplegg med jaktforberedelser, jakttur og etterarbeid av selve turen. Dompapene deltar i tillegg på sin aller første overnattingstur i regi av barnehagen.  Dompapene skal også være med for første gang på reinmerking og slakting som en del av dette prosjektet.  Familie og slekt.    **Mål for september:**  Relasjonsbygging gjennom varierte og gode opplevelser.  Kjennskap til de forandringer som skjer i naturen om høsten.  Bli kjent med naturens mangfold, nyttiggjøre seg av og høste av naturen.  Innhøsting og utnyttelse av bær og grønnsaker, rein og rype.  «Bli kjent middag» for nye og gamle foreldre.    **HØST**  **OKTOBER Foreldrefrokost 8 okt.**  **Månedens innhold:**  Gamle dager er i fokus.  Gamle dager er ikke definert til et spesielt tidsrom, og barn liker å høre autentiske historier, så hver og en av oss tar i tillegg utgangspunkt i egen barndom. Gjenstander fra gamle dager er konkrete eksempler på at ting har forandret seg, og som vi bruker aktivt i arbeidet med temaet. I tillegg tilrettelegger vi det fysiske miljøet med innslag fra gamle dager. Vi skal jobbe med partering av slakt, hvordan det ble oppbevart og håndtert i gamle dager, gamle mattradisjoner og toving. Dette tema avsluttes med gammedagsmarked i november som er et foreldrearrangement med lang tradisjon. Dompappgruppa har et utvidet ansvar i forhold til planlegging og gjennomføring. Da blir det salg til gammeldagse priser. Barna deltar i og får erfaring med gammeldagsaktiviteter.      **Mål for oktober;**  Skape bevissthet om at samfunnet endres ettersom ny teknologi og kunnskap blir kjent for oss.  Gjennom tilrettelagte gammeldagse aktiviteter får barna oppleve og erfaringer av endringer i tiden.  Få kjennskap til mattradisjoner og hvordan det ble oppbevart og håndtert.  Kjennskap til toving.      **Et bilde som inneholder tegning  Automatisk generert beskrivelseHØST’/HØSTVINTER**  **NOVEMBER**  **Mørketidsmarkering fredag 20 nov.**  **Gammeldagsmarked fredag 27 nov.**  **Månedens innhold:**  Gamle dager er fortsatt i fokus og vi avslutter tema med en gammeldags uke i uke 48.  Mørketid er spesielt for oss i nord, og kjennskap til sagn og eventyr knyttet til stjernene, månen og nordlyset er viktig.  Sansing og undring er sentralt.  Vi ønsker å formidle mørketiden som noe positivt, og på den måten bidra til forebygging av mørkeredsel.  Vi deltar på lysmarkeringen – som er et felles arrangement for barnehagene i Alta.  Vi har en mørketidsmarkering I **uke 47 fredag 20. nov.**    **Mål for november:**  Gi barna kjennskap til mørketiden som fenomen. Kunnskap om månen-nordlyset – stjernene.    Et bilde som inneholder tegning  Automatisk generert beskrivelse**VINTER**  **DESEMBER**  **Førjulsfrokost 3. desember.**  **Grøtfest og nissedisko 18. desember.**  **Månedens innhold:**  Adventstida i Åsen skal være en tid prega av ro, undring og forventning. Vi forbereder oss til jul gjennom de ulike tradisjonene vi har utvikla i barnehagen, og prøver å få et balansert forhold mellom det kristne innholdet og ”nisseaktiviteter”. Julesang og julefortellinger har høy prioritet.  Nisse Nils er sentral i advent, og på de store avdelingene leser vi fra boka: Jeg og bestefar - og Nisse Nils. Vi aner at Nisse Nils har tilholdssted på loftet i barnehagen i adventstiden, og gjør oss tanker og filosoferer rundt dette.  Gjennom hele førjulstiden tilrettelegges det for ulike formingsaktiviteter.  Vi besøker kirka og deltar på julegudstjeneste tilrettelagt for barnehagene.  Førjulsfrokost er en foreldrefrokost med rikt utvalg av godt pålegg og brød.  Vi arrangerer grøtfest, og barna får grøt med mandel til lunsj. Denne dagen får endelig Nisse Nils også grøt  **Mål for desember:**  Skape undring og forventninger til julehøytiden gjennom forberedelser og kunnskaper tilknyttet jul.  Et bilde som inneholder tegning  Automatisk generert beskrivelse  **VINTER**  **JANUAR**  **Foreldrefrokost 7 jan.**  **Solfest uke 4**  **Månedens innhold;**  Vi møtes igjen etter jule- og nyttårsfeiringen og tilrettelegger for ulike måter å utrykke egne opplevelser.  Sola og dens tilbakekomst er tema gjennom hele måneden. Ungene sanser aktivt, og studerer himmelens estetikk, samt tilrettelegger for ulike måter å utrykke sanseopplevelsene. Sola som himmelfenomen vektlegges, og dens betydning for alt liv.  Solfesten markeres med sang og opptreden, tur i nærmiljøet for å «lete» etter sola, samt sollunsj internt i barnehagen.  Vi vil jobbe med fugler og dyrelivet, spor og sportegn i vår skog. Hvilke dyr finnes i vår skog? Vi vil lage fuglemat.  Vi jobber med samefolkets dag, tørking av reinkjøtt, kofter, joik og besøker samesidaen.  **Mål for januar;**  Barna skal oppleve gleden ved at sola kommer tilbake, og vi får lysere dager.  Kunnskap om dyre og fuglelivet i nærmiljøet.  Et bilde som inneholder tegning  Automatisk generert beskrivelse**VINTER/VÅRVINTER**  **FEBRUAR Foreldrefrokost torsdag 4 feb.**  **Vi markerer samefolkets dag 5 feb.**  **Samisk festival uke 1-7 feb.** |
| **Månedens innhold**:  Vi fortsetter med dyrelivet i vår skog.  Fortsetter med aktiviteter som tørking av reinkjøtt, kofter og joik. Forbereder samefolkets dag.  Vi markerer samefolkets dag med å lage bidos og aktiviteter.  Vi vil være med på ulike aktiviteter som arrangeres under samisk festival i Alta i uke 5.  Deltakelse i Byløyperennet i regi av Alta kommune er en selvfølge hos oss. Kriteriet for å delta på disse turene er at man mestrer og opplever glede ved lengre skiturer. |
| **Mål for februar;**  Kunnskap og innsikt i forhold til tradisjoner og samefolkets dag. |
| **VÅRVINTER**  **MARS Foreldrefrokost torsdag 4 mars.**  **Påskelunsj for barna 26. mars.**  **Månedens innhold:**  Et bilde som inneholder tegning  Automatisk generert beskrivelseAlta og Åsen er i vinterfest.  Åsen-rennet går av stabelen, og arrangeres som et skirenn i regi av barnehagen. startnummer, varm saft ved målgang og diplom er en selvfølge.  Isfisketurer og snarefangst  Påske og påsketradisjoner vil være en del av denne måneden. Vi formidler det kristne innhold i påsken, og bakgrunnen for denne høytiden tilpasset de ulike barnegruppene. Ulike tradisjoner i forbindelse med påskefeiringen vil også bli synliggjort og være et ledd i det å oppleve at mange gjør egne valg ut i fra egne forutsetninger. |
| **Mål for mars;**  Opplevelse av Alta i vinterfest!  Inkludere friluftsaktiviteter i barnehagens hverdagsliv.  Oppleve trivsel, glede og mestring ved allsidig bevegelseserfaring ute  Oppleve og erfare innhøsting på vinterstid.  Tid til ettertanke og undring omkring tradisjoner knyttet til påskehøytiden. |
| **VÅR**  **APRIL Foreldrefrokost 8 april**  **Overnatting dompapene 16-17 april.**  **Månedens innhold:** |

Vi fortsetter med vinteraktiviteter i snøføre så lenge forholdene holder.

Det blir arrangert aktivitetsdag i skogen for hele barnegruppen. Ulike aktiviteter og konkurranser er vektlagt i tillegg til bålkos og hygge. Barna får aktivitetskort – der det klippes for hver aktivitet.

Vi lager fuglekasser.

Det er overnatting for dompapene.

**Mål for april;**

Oppleve å utforske naturen og naturens mangfold når våren begynner.

Oppleve å kjenne på lyd, lukt og sanse i forbindelse med vår.

****

# VÅR/VÅRSOMMER

**MAI Foreldrefrokost torsdag 6 mai.**

# 

**Månedens innhold:**

Det er alltid et spørsmål om hvordan man definerer begrepet **vår** i Alta. Vi velger å leite etter tegn i naturen som viser at våren er i anmarsj. Nå begynner naturen virkelig å våkne til liv, og vi i fokuserer og gjør oss kjent med de første vårtegnene: Snøen endrer konsistens og forsvinner mer og mer, hestehov dukker fram i veikanten, edderkoppen og flua viser seg igjen. Innsekter og småkryp våkner til liv.

17. mai er en festdag for landet. Vi samtaler om bakgrunn for dagen og formidler tradisjoner på feiring av dagen.

Vi har 17. mai- leker og øver oss på å gå i tog med fanen vår onsdag 12. Mai.

Vi arrangerer alltid en ryddedag ute før 17. mai, og setter fokus på håndtering av søppel og avfall.

**Mål for mai;**

Barna skal oppleve vår og få kjennskap om miljøvern og samspill i naturen, innsekter og småkryp.

Gi kunnskaper om grunnlovsdagen og dens tradisjoner.

Kjennskap og opplevelser med gårdsdrift og lamming.



**VÅRSOMMER Grillfest 18 juni.**

**JUNI Dompapovernatting dato kommer.**

**Månedens innhold:**

Dompapene arrangerer en siste overnattingstur, denne gangen i lavvo. Nå skal det også være mulighet for foreldre som vil, til å stikke innom for en kopp kaffe rundt bålet. Dette er også en avslutning for dompapene som vil bli markert med tale og minnebok-overrekkelse.

I juni begynner de største barna å forberede seg på å slutte i barnehagen for å begynne på skolen. For de yngre barna handler det om å avslutte et år og se frem mot neste barnehageår og en evt. avdelingsbytte. **Grillfest** er tradisjon, og vi samler alle før ferieavviklingen for alvor setter i gang.

Vi gjennomfører skolebesøk på de ulike skolene. Samtaler med barna om det å begynne på skolen.

**Dugnad og foreldremøte** (dato kommer)

Vi besøker helleristningen for å få kunnskap om lokal historie.

**Mål for juni:**

Bidra til at barna opplever glede ved å ferdes i naturen og får grunnleggende innsikt i natur, miljøvern og samspillet i naturen

Forberedelse på endringer av gruppen – forberedelse til skolestart



**SOMMER**

**JULI**

**Sommerstengt uke 28,29 og 30**

**Ønsker alle en fin ferie.**

**Månedens innhold:**

Juli er en måned med ferieavvikling både for barna og personalet.

De dagene vi holder åpent er sommeren i fokus, og vi tilrettelegger med ulike aktiviteter alt etter dagens forutsettinger med tanke på vær, barnegruppe og personalressurs.

**Mål for juli;**

Gode sommeropplevelser.

****